open-index/open-wikipedia-markdown huggingface dataset:
קתלין רוז פרקינס

**קתלין רוז פרקינס** (באנגלית: **Kathleen Rose Perkins**; נולדה ב-15 בנובמבר 1974) היא שחקנית אמריקאית.

## ביוגרפיה
פרקינס נולדה בניו בולטימור שבמישיגן. היא סיימה את הלימודים בבית הספר התיכון אנקור ביי ב-1992, ונרשמה לאוניברסיטת וסטרן מישיגן, שם קיבלה תואר באמנויות המוזיקה. אהבתה לתיאטרון התעוררה כשהייתה פעילה במועדון אמנויות הבמה בבית הספר אנקור ביי בהנהלת ג'וזף פ. אבל.

קריירת המשחק של פרקינס החלה ב-2001 כשהופיע בסדרת הטלוויזיה "The Fighting Fitzgeralds". היה לה תפקיד בסיטקום "'Til Death" של רשת פוקס, והיא הופיעה בתפקידי אורח בסדרות טלוויזיה שונות בהן "", "Trust Me", הסיטקום "Gary Unmarried", סדרת הדרמה "Tell Me You Love Me", "קאסל", הדרמה הקומית "The Game", והסדרה "The Exes". פרקינס שיחקה גם בסרטי טלוויזיה אחדים.

פרקינס כיכבה בתפקיד קרול ראנס בכל העונות של הסדרה הקומית "אפיזודס" של רשת ה-BBC ושואוטיים.

## פילמוגרפיה
### קולנוע

### טלוויזיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אמריקאיות
קטגוריה:אמריקאיות שנולדו ב-1974
קטגוריה:אמריקאים שנולדו ב-1974
טמבוב (כדורסל)

**מועדון הכדורסל טמבוב** (ברוסית: **Баскетбольный Клуб Тамбов**) הוא מועדון כדורסל מהעיר טמבוב. מתמודד בסופרליגה-2, השלישית בחשיבותה ברוסיה ובגביע רוסיה.

## היסטוריה
ב-2003, הוקם בטמבוב מועדון כדורסל "TGU-בסקט", אשר התמודד בליגה הראשונה. המועדון הורכב בעיקר מסטודנטים והמאמן הראשי היה ויקטור קולודין. ב-2006, הקבוצה שינתה את שמה ל"מועדון הכדורסל טמבוב" ולמאמן מונה הכדורסלן לשעבר סרגיי קונוטופוב. תחת הנהגתו, הקבוצה העפילה מהליגה הבכירה ב' לליגה הבכירה א'.

בשנת 2009 הקבוצה הועברה לידי האוניברסיטה הטכנולוגית הממלכתית על שם דרז'אבין והאוניברסיטה הופכת למממנת העיקרית של המועדון. בעונת 2009/2010 הקבוצה התמודדה בסופרליגה ב', אבל לא השלימה את העונה בשל הפסקת המימון. באותה שנה, הוקמה קבוצת כדורסל אחרת בטמבוב בניהולו של ויקטור קולודין.

בשנת 2010, בהתבסס על הקבוצה של קולודין נוצר "מועדון כדורסל טמבוב", במימון ממשלת מחוז טמבוב. בעונת 2010/2011 הקבוצה התמודדה בליגה הבכירה, השנייה בחשיבותה. במהלך תקופה זו נערך שינוי במבנה ליגות הכדורסל ברוסיה: הליגה הבכירה א' וב' התאחדו והקבוצה התמודדה בליגה זו עד עונת 2012/2013.

בעונת 2013/2014 הקבוצה סיימה במקום 3 בעונה הסדירה, עם מאזן של 23 ניצחונות ו-9 תבוסות העפילה לפלייאוף. בפלייאוף הפסידה בסיבוב הראשון וסיימה במקום החמישי.

בעונת 2016 הליגות אורגנו שוב והליגה הבכירה הפכה לסופרליגה-2. בעונת 2020 העפילה לשמינית גמר הגביע הרוסי בכדורסל.

## תארים
**[[הסופרליגה הרוסית בכדורסל|סופרליגה-2]]**
* 15x15 פיקסלים זכייה**:** 2016/2017

## קישורים חיצוניים
* 

קטגוריה:קבוצות כדורסל רוסיות
קטגוריה:טמבוב: ספורט
אנדריי מלאכוב

**אנדריי ניקולאייביץ' מלאכוב** (ברוסית: **Андре́й Никола́евич Мала́хов**; נולד ב-11 בינואר 1972) הוא מנחה טלוויזיה, איש בידור, מפיק ושחקן רוסי. מנחה בערוץ רוסיה-1 משנת 2017, לפני זה עבד במשך 25 שנה בערוץ הראשון.

## ביוגרפיה
מלחוב נולד במורמנסק. ב-1995 הוא סיים את לימודיו בפקולטה לעיתונאות של אוניברסיטת מוסקבה, ולאחר מכן למד שנה וחצי באוניברסיטת מישיגן.

הוא החל לעבוד במערכת העיתון "Moskovskiye Novosti"  ולהגיש תוכנית ברדיו. בין השנים 1996–2001 הנחה תוכנית בוקר בערוץ הראשון הרוסי, ובין השנים 2001–2017 הגיש את תוכנית האירוח "תנו להם לדבר" .

ב-2007 שיחק בגרסה הרוסית של הסדרה "נשואים פלוס", ובאותה שנה שיחק בסרט "Kilometer Zero" לצד סבטלנה חודצ'נקובה. הוא הנחה את שני חצאי הגמר של אירוויזיון 2009. הוא הנחה גם ב-2005 וב-2009 את תחרות קדם האירוויזיון הרוסית.

## קישורים חיצוניים

* 

## הערות שוליים

קטגוריה:מנחי טלוויזיה רוסים
קטגוריה:מנחי האירוויזיון ברוסיה
קטגוריה:סגל ערוץ 1 הרוסי
קטגוריה:סגל VGTRK
קטגוריה:מעוטרי עיטור הידידות (רוסיה)
קטגוריה:רוסים שנולדו ב-1972
שטייר 50

**שטייר 50** ו**שטייר 55** (בגרמנית: **Steyr 50**, **Steyr 55**) הן סדרות של מכוניות סופרמיני מתוצרת תאגיד הרכב האוסטרית **"[[שטייר דיימלר פוך]]"** אשר יוצרו בין השנים 1961–1940

יוצרו 13,000 יחידות

## דגמים

* "Steyr 50" – מנוע 1.0 ליטר (יוצרו 5,200 יחידות)
* "Steyr 55" – מנוע 1.2 ליטר (יוצרו 7,800 יחידות)

## "שטייר 50"
* דגם ה"Steyr 50" הוצג לראשונה בתערוכת המכוניות בברלין (Berlin Motor Show)  בשנת 1936
* 4 נוסעים
* 2 דלתות ("דלתות התאבדות" – ציר פתיחת הדלת מנוגד לכיוון התנועה)
* מנוע קדמי
* הנעה אחורית

## תמונות

קובץ:1936Steyr50Baby-rear.jpg | דגם "שטייר 50" שנת 1936
קובץ:MHV Steyr 50 1937.jpg | דגם "שטייר 50" שנת 1937
קובץ:1938 Steyr 50 engine bay.jpg | מנוע דגם "שטייר 50" שנת 1938
קובץ:Steyr 50 - Fortepan 11752.jpg | דגם "שטייר 50" – מבט לתא הנהג
קובץ:Steyr 55 Baby (3).JPG | דגם "שטייר 50"
קובץ:1939VWSteyr-side.jpg| דגם "שטייר 55" שנת 1939
קובץ:1939 VW Steyr - Flickr - exfordy.jpg | דגם "שטייר 55" שנת 1939
קובץ:Steyr Typ 55 "Baby" c.1940 (16486187526).jpg | דגם "שטייר 55"
קובץ:Steyr Typ 55 "Baby" c.1940 (16511165042).jpg | דגם "שטייר 55"


## ראו גם
* שטייר דיימלר פוך
* שטייר 100
* שטייר סופר 120, שטייר 125 סופר, שטייר 220
* פוך 500

## קישורים חיצוניים

* 

## הערות שוליים

קטגוריה:מכוניות סופרמיני
קטגוריה:דגמי מכוניות שהושקו ב-1936
קטגוריה:כלי רכב המיוצרים באוסטריה
אנרגיית קול

**אנרגיית קול** היא צורת אנרגיה הנובעת מרטיטת גוף מסוים, הגורמת בכך תנועה במולקולות של מדיום בלתי-קשיח, כגון אוויר. אוזן האדם מסוגלת לשמוע צלילים שתדירותם 20,000-20 מחזורים (רטיטות)בשנייה. צלילים שתדירותם עולה על 20,000 הרץ קרויים "על-שמעיים". עוצמת הקול נמדדת בדציבלים, אנרגיית הקול היא אנרגיה חלשה מאוד. היא תמיד מתלוות להמרות אנרגיה מהירות כגון התפשטות הגזים באוויר לאחר פיצוץ והיא יכולה להתקיים רק במקומות בהם יש חומר בעל תנועה.

נוסחא לחישוב עוצמת אנרגיית קול בג'ול:

IAt/v_s

כאשר:

I-איטנסיביות הקול ביחידות של וואט למטר רבוע 

A-שטח התפשטות הקול ביחידות של מטרים רבועים 

t-  הזמן שבו הגל פועל ביחידות של שניות 

v_s-מהירות הקול ביחידות של מטרים לשנייה

## אנרגיית קול בדציבלים
עוצמת הקול נמדדת בדציבלים, עוצמת הצליל של רשרוש עלים, לדוגמה, הוא 0–20 דציבל, עוצמת צליליה של תנועה בעיר היא 70–100 דציבל.

## מהירות הקול
מהירות הקול היא המהירות שבה נעים גלי הקול. מהירות הקול תלויה בקשיחות החומר ובצפיפות שלו. בתנאים מסוימים מושפעת מהירות הקול גם מהטמפרטורה והלחץ.

בדרך כלל, משתמשים במונח "מהירות הקול" כשמתכוונים למהירות הקול באוויר, שהיא 343 מטר לשנייה או 1234.8 קמ"ש, בטמפרטורה של 20 מעלות צלזיוס באוויר יבש. בברזל, למשל, מהירות הקול היא אלפי מטרים בשנייה, ובמים מהירות הקול גבוהה פי 4.3 מהמהירות באוויר. לעומת זאת, בריק מוחלט או בחלל החיצון (שהצפיפות בו היא כאטום אחד למטר מעוקב), גלי הקול אינם יכולים לנוע כלל ולכן לא ניתן להעביר קול בחלל החיצון.

באופן כללי מהירות הקול ניתנת בנוסחה:

c=\sqrt{\tfrac{c}{\rho}}

## אפקט דופלר
**ערך מורחב: [[אפקט דופלר]]**

גלי אור וקול משנים את אורך הגל או תדירותו, לפי תנועת המקור שלהם: אם מקור הגלים מתקרב לצופה, אורך הגל קטן ותדירותו עולה. אם הוא מתרחק, אורך הגל גדל ותדירותו קטנה. אפקט דופלר או תוצא דופלר הוא תופעת שינוי התדירות הנצפית של גל, כתוצאה מתנועה יחסית בין מקור הגל לצופה. האפקט קרוי על שמו של הפיזיקאי האוסטרי כריסטיאן אנדראס דופלר, שחזה את קיומו.
ממוזער|כריסטיאן אנדראס דופלר
דוגמה יומיומית להיווצרות אפקט דופלר: כאשר מכונית המשמיעה צליל (סירנה או רעש מנוע) נעה יחסית לאדם העומד בצד הכביש. הצליל שנשמע לאוזני האדם גבוה מהצליל האמיתי כאשר המכונית מתקרבת, ונמוך מהצליל האמיתי כאשר המכונית מתרחקת. לאפקט דופלר בגלים אלקטרומגנטיים יש שימושים בתחום הצבאי ובחיזוי מזג אוויר (מכ"ם מזג אוויר) וכן באסטרונומיה, ברפואה, במדידות מהירות זרימה ובפיזיקה אטומית.

## לקריאה נוספת
* החלל וכוכבי הלכת-טיים-לייף לנוער (1996)
* אאוריקה!-מייקל רון
* לקסיקון המדע המודרני-ריצ'רד פ' ברנן (1995)

## הערות שוליים

קטגוריה:אנרגיה
קטגוריה:אקוסטיקה
תוכנית אורורה

ממוזער|278x278 פיקסלים|ציור חלל זה נקרא התחנה ההבאה
**תוכנית אורורה**, המכונה באנגלית "תוכנית החקר", היא תוכנית חקר החלל ומערכת השמש. התוכנית נוסדה בשנת 2001 על ידי סוכנות החלל האירופית, ושנת סיומה טרם פורסמה.

## מטרת התוכנית
מטרת התוכנית לייסד תוכנית אירופית ממושכת לחקר מערכת השמש בעזרת חללית רובוטית וטיסת אסטרונאוטים, כדי לחקור גופים המעידים על קיום חיים מחוץ לכדור הארץ.

## יזמי התוכנית
יוזמי התוכנית הם סוכנות החלל האירופית לאחר שהגיעו למסקנה כי חקירת מערכת השמש על ידי בני האדם היא אחת מההתחייבויות של אירופה במאה ה־21. היא פותחה בשיתוף פעולה עם ארצות רבות וביניהן אוסטריה, בלגיה, קנדה, איטליה ועוד. איטליה תרמה את מרבית הכסף ליישום התוכנית.

הקהילות המדעיות, אקדמיות ותעשייתיות האירופאיות התבקשו להצביע על יעדים ועל המשימות המועדפות של תוכנית חקר חלל ומערכת השמש שעשויה להתקיים בעתיד.

## משימות
ממוזער|259x259 פיקסלים|Exomars rover 

### משימת הדגל
בעשור הראשון של התוכנית מתוכננת התמקדות במשימות רובוטיות, כלומר חלליות לא מאוישות אשר יהיו תחת שליטה של אסטרונאוטים ומדענים מומחים. סוכנות החלל האירופית מתארת כמה משימות בתוכנית כ"משימות הדגל", והמשימה הראשונה מסוג זה נקראת "Exomars", שהיא משימה רובוטית כפולה שנועדה לספק מידע ממאדים אשר התקיימה בשנת 2016 בשיתוף פעולה עם הסוכנות החלל הרוסית. בשנת 2020, במסגרת משימה זו תישלח למאדים מעבורת בשם "Exomars rover" במטרה לחקור לעומק את מאדים תחת שימוש בטכנולוגיה מתקדמת. באמצע שנות ה־2030 תתחיל המשימה האנושית הראשונה למאדים, במסגרת תוכנית אורורה.

חברי התוכנית והמצטרפים אליה מחויבים להישאר בה לפרק זמן של 5 שנים, לאחר מכן חופשיים לעזוב אותה או להמשיך להיות חלק ממנה ומהמשימות שמתקיימות במסגרתה.
* exomars, תטוס עם חללית ללא אנשים וציוד נחיתה שתחובר עם החללית הרוסית ב־2016
* והחללית תטוס ביחד אם החללית הרוסית ב־2020
* המשימה הרובוטית שתדגים את תוכנית החזרה ממאדים
* והמשימה האנושית תצא ב־2030

#### משימת החץ
משימת החץ תתרכז בשיפור ובדיקת הטכנולוגיה לקיום התוכנית של מאדים.

## ציר זמן מתוכנן
ממוזער|305x305 פיקסלים|החללית ששוגרה ב־2016
* 2014 – הטכנולוגיה האנושית למשימות תוודא שהציוד לטיסה סביב האטמוספירה תקין
* 2016 ו־2020 – מעבורת "Exomars Rover" תבצע משימת טיסה למאדים לחקר המשטח והסביבה של מאדים
* 2024 – משימה אנושית לירח
* 2026 – משימה אוטומטית למאדים
* 2030 – המשימה האנושית הראשונה למאדים, כמשימה חצויה. ייתכן שמעבורת Ariane M תשמש לנחיתה.

## ראו גם
* אסטרוביולוגיה
* תוכנית קונסטליישן
* חקר החלל
* האדם בחלל

## הערות שוליים

קטגוריה:מדעי החלל
זאקי ונג'נס

ממוזער|זאקי ונג'נס וסיניסטר גייטס בהופעה בנורווגיה בשנת 2011
**זאקי ונג'נס** (באנגלית: **Zacky Vengeance**; נולד ב-1981) הוא גיטריסט וזמר משני בין לאומי אשר מנגן בלהקת "Avenged Sevenfold".

הגיטריסט ידוע בשמו (זאקי ונגנס) שזהו שם הבמה שלו כאשר השם האמיתי שלו הוא **זקרי ג'יימס בייקר** (**Zachary James Baker**).

## חייו
ונג'נס, יליד אולימפיה, וושינגטון, לימד את עצמו לנגן בגיל 13 ולפני ההצלחה עם להקתו כיום "Avenged Sevenfold" ניגן בלהקת הפאנק "MPA" קיצור של "Mad Porno Action".

בבית ספר התיכון עבר הצקות והשפלות ולכן קיבל את כינויו "זאקי ונג'נס" ("ונג'נס", באנגלית, פירושו "נקמה") היות שרצה לנקום בהם על ידי הצלחה עם להקתו.

הלהקה אוונגד סבנפולד (הלהקה שבו הוא מנגן) הוקמה בשנת 1999 ומופיעה עד היום כאשר הגיטריסט היה אחד מהמקימים של הלהקה.

אלבומה הראשון של הלהקה יצא בשנת 2001 והאלבום האחרון בשנת 2016, כאשר בסך הכל הוציאה הלהקה 11 אלבומים, שוונג'נס היה שותף בהקלטתם.

הגיטרה של ונג'נס מבוססת על מודל S-1 של Schecter. בתחתית הגוף של הגיטרה ישנם 4 מספרים "6661" אשר מיצגים את שנת הקמת הלהקה 1999. ונג'נס השתמש בגיטרות רבות אחרות בקריירה שלו לפני שהוא קיבל גיטרה חתומה על שמו (2005).

## קישורים חיצוניים

* 

* ונג'נס באתר האינטרנט Fandom

קטגוריה:גיטריסטים אמריקאים
קטגוריה:אמריקאים שנולדו ב-1981
פטר גרינברג

**פטר אנדריאס גרינברג** (בגרמנית: **Peter Andreas Grünberg;** 18 במאי 1939 – 7 באפריל 2018) היה פיזיקאי גרמני אשר תחום מומחיותו הוא סרט מגנטי. גרינברג זכה בשנת 2007 בפרס נובל לפיזיקה יחד עם אלבר פר על גילוי התנגדות מגנטית עצומה, שהביאה לפריצת דרך בכוננים קשיחים בגודל של ג'יגה-בייט.

## ביוגרפיה
גרינברג נולד בפילזן שבבוהמיה שבאותה העת הייתה בפרוטקטורט של בוהמיה ובמורביה של גרמניה הנאצית (כיום בצ'כיה), בן למשפחה גרמנית קתולית. אביו, היה מהנדס יליד רוסיה, אשר עבד ב-1928 עבור סקודה, הוא נפטר ב-1945 בצ'כיה ונקבר בקבר אחים בפילזן. אמו אנה (שמתה ב-2002, בגיל 100) נאלצה לעבוד בחקלאות ונשארה בבית הוריה "פטרמן" בדולני סקירני, לשם הובאו מאוחר יותר ילדיה (אחות שנולדה בשנת 1937). לאחר מלחמת העולם השנייה משפחתו נכלאה. הוריו הופרדו משאר המשפחה והובאו למחנה עבודה בפולין. שאר בני משפחת גרינברג, כמו כמעט כל הגרמנים, גורשו מצ'כוסלובקיה בגירוש הגרמנים מצ'כוסלובקיה ב-1946. פטר בן השבע הגיע לויטרבך, שם למד בגימנסיה, ושם סיים את התיכון בשנת 1959.

גרינברג קיבל את תעודת הביניים שלו בפיזיקה בשנת 1962 מאוניברסיטת יוהאן וולפגנג בפרנקפורט. בשנת 1966 הוא למד באוניברסיטת דרמשטט, שם קיבל את תעודת הגמר בפיזיקה. את הדוקטורט שלו קיבל בשנת 1969. משנת 1969 עד 1972, הוא עשה פוסט דוקטורט באוניברסיטת קרלטון, קנדה. מאוחר יותר הוא הצטרף למכון פיזיקה במרכז החקר Jülich, שם הוא הפך לחוקר מוביל בתחום של שכבה דקה multilayer מגנטיות עד פרישתו בשנת 2004.

גרינברג זכה בפרס נובל לפיזיקה בשנת 2007 על גילוי תופעת ההתנגדות המגנטית העצומה. הוא חקר את התופעה במכון המחקר יוליך שבגרמניה. התופעה התגלתה בשנת 1988 על ידי קבוצת חוקרים בראשותו של גרינברג בגרמניה, והפטנט נרשם על שמו של גרינברג. את התופעה גילה בו זמנית אך לחלוטין בנפרד, חוקר צרפתי בשם אלברט פרט יחד עם קבוצתו. הקבוצה של פרט הייתה הראשונה שהסבירה את התופעה והראשונה שזיהתה את השינוי המשמעותי, אך מסיבות מנהליות, הקבוצה של פרט הגישה בקשה לרישום הפטנט מספר ימים לאחר הקבוצה של גרינברג. תגלית זו נחשבת להתחלה של תחום הספינטרוניקה. גרינברג ופרט זכו במספר רב של פרסים כהוקרה על תגליתם ותרומתם לתחום.

## גילויים
בשנת 1986 הוא גילה את צימוד החליפין המקביל בין שכבות פרומגנטיות מופרדות על ידי שכבה דקה שאינה פרומגנטית. ב-1988 הוא גילה את האפקט המגנטורסיסטיסטי הענקי (תופעת ההתנגדות המגנטית) שהתגלתה בו-זמנית על ידי אלברט פרט מאוניברסיטת פריז.

## פרסים
גרינברג זכה בפרס נובל לפיזיקה בשנת 2007 ביחד עם אלברט פרט, מלבד פרס נובל, עבודתו של גרינברג זכתה גם בפרסים משותפים ביחד עם פרט. פרס APS הבינלאומי לחומרים חדשים באיגוד הבינלאומי לפילוסופיה פיזיקלית ויישומית. פרס היורוליטי של היולט-פקרד. פרס וולף בפיזיקה. זכה בפרס העתיד הגרמני לטכנולוגיה וחדשנות ב-1998 ונקרא "הממציא האירופי של השנה" בקטגוריה "אוניברסיטאות ומוסדות מחקר" של משרד הפטנטים האירופאי. ב-2007 זכה בפרס יפן.

## קישורים חיצוניים

* 
* 

## הערות שוליים

קטגוריה:פיזיקאים גרמנים
קטגוריה:זוכי פרס נובל לפיזיקה
קטגוריה:זוכי פרס נובל גרמנים
קטגוריה:בוגרי האוניברסיטה הטכנית של דרמשטאדט
קטגוריה:זוכי פרס יפן
קטגוריה:בוגרי אוניברסיטת קלן
קטגוריה:גרמנים שנולדו ב-1939
קטגוריה:גרמנים שנפטרו ב-2018
דינמו סנקט פטרבורג (קטרגל)

**דינמו סנקט פטרבורג** (ברוסית: **Мини-футбольный клуб «Динамо СПб" Санкт-Петербург**) הוא מועדון קטרגל מהעיר סנקט פטרבורג, שהיה קיים בשנים 2002–2009. עד אוגוסט 2007 נקרא "STAF-אליאנס", באוגוסט 2007 הפכה לחלק מאגודת דינמו.
## היסטוריה
מועדון הקטרגל הוקם תחת השם "STAF-אליאנס" בסתיו 2002.

בשנים הראשונות הקבוצה התמודדה באליפות העיר בה זכתה בעונת 2004/2005. בעונת 2005–2006, המועדון התמודד בליגה הבכירה, ליגת המשנה ב קטרגל וכבר בעונת הבכורה סיימה במקום הראשון בעונה הסדירה אך הפסידה בגמר לקבוצת "מיטישצ'י". הקבוצה קיבלה הזדמנות להעפיל ללידת העל אך נציגיה סירבו ובעונה הבאה הקבוצה זכתה בפעם השלישית ברציפות באליפות העיר. וגם בעונה זו הקבוצה שחזרה את התוצאה מהשנה שעברה, סיימה כאלופת העונה הסדירה והעפילה עד לגמר הפלייאוף, הפעם הפסידה ל"סרטוב". שוב הייתה לקבוצה ההזדמנות להעפיל בעונה הבאה לליגת על, הפעם הקבוצה השתמשה בה ועלתה.

לקראת פתיחת העונה בליגת העל המועדון שינה את שמו ונקרא "דינמו סנקט פטרבורג". את עונת 2007/2008, דינמו סיימה במקום העשירי. בעונה הבאה הקבוצה פתחה בצורה מוצלחת אבל לא הצליח לסיים את העונה עד הסוף. ב-5 בינואר 2009 מסיבות כלכליות, המועדון חדל להתקיים.

## הישגים לפי עונה

## תארים
* אליפות סנקט פטרבורג (3): 2004-2005, 2005-2006, 2006-2007
## הערות שוליים

קטגוריה:דינמו סנקט פטרבורג
קטגוריה:קבוצות קטרגל רוסיות
קטגוריה:סנקט פטרבורג: מועדוני ספורט
חומר חיטוי ידיים

[200px|ממוזער|עמדת חיטוי ידיים ללא מגע וללא שטיפה ב[ספרייה ציבורית באונטריו]]
[200px|ממוזער|עמדת חיטוי ידיים ללא מגע בתחנת רכבת ב[ליון, צרפת]]
**חומר חיטוי ידיים** הוא חומר חיטוי המשמש לקטילת חידקים על גבי הידיים. חומרי חיטוי ידיים מבוססים על כימיקלים הפוגעים ישירות בחידקים אלה.

## הרכב החומר
גרסאות של חומרי חיטוי ידיים המבוססות על אלכוהול בדרך כלל מכילות איזופרופנול, אתנול (כהל אתילי) או n-propanol.

גרסאות מסוימות מכילות תרכובות כגון גליצרול למניעת ייבוש העור.

## היסטוריה
אלכוהול החל לשמש כחומר חיטוי כבר ב־1363, אך השימוש בו נהפך נפוץ בסוף המאה ה-17, כחומר חיטוי זמין ומקובל ברחבי אירופה. הגרסה המבוססת על אלכוהול היא ברשימת התרופות החיוניות של ארגון הבריאות העולמי. נוזל חיטוי מבוסס אלכוהול הוא מהתרופות היעילות והבטוחות ביותר במערכת הבריאות.

## שימושים ברפואה
[200px|ממוזער|עמדות חיטוי בבית חולים ב[טורונטו]]
[ממוזער|200px|חומר חיטוי על מתקן שמחובר ל[מיטת אשפוז|מיטת בית חולים במרכז הרפואי שיבא - תל השומר]]

חומר חיטוי על בסיס אלכוהול עדיף על פני שטיפת ידיים עם סבון ומים בחלק מהמצבים בתחום הבריאות. הוא בדרך כלל יעיל יותר בקטילת מיקרואורגניזמים וקל יותר לשימוש מאשר מים וסבון.

חיטוי במים וסבון עדיין חיוני משום שחיטוי בעזרת ג׳ל אלכוהול איננו מספק חשיפה של 10-15 שניות לחומר החיטוי, זמן חשיפה אשר נדרש כדי לחסל חלבונים ולפרק תאים.
בכמויות נמוכות מדי (0.3 מ"ל), בריכוזי אלכוהול נמוכים מדי (מתחת ל-60%), או בסביבות עם שומנים גבוהים או פסולת חלבון השימוש בחומרי חיטוי המכילים אלכוהול בלבד לא יכול להבטיח היגיינת ידיים נכונה.

לפי הגדרות מתחום הבריאות (בתי חולים ומרפאות), ריכוז האלכוהול האופטימלי לקטילת חיידקים הוא 70% עד 95%. על כן, חומרי חיטוי שמכילים אחוז נמוך יותר של אלכוהול עלולים לא לספק חיטוי מלא. חומר חיטוי אלכוהולי יכול להרוג את רוב החיידקים, הפטריות, וכמה מהווירוסים, אך איננו יעיל נגד נבגים.

השימוש בג'ל המבוסס על אלכוהול מייבש פחות את העור, ומעשיר את האפידרמיס ביותר לחות, לעומת שטיפת ידיים עם סבון ומים.

### חומרי חיטוי ידיים בניתוחים
יש לחטא את הידיים לפני כל הליך כירורגי על ידי שטיפת ידיים עם סבון עדין ולאחר מכן שפשוף הידיים עם חומר לחיטוי ידיים. חיטוי כירורגי דורש מנה גדולה יותר של חומר חיטוי מכיוון שהעור חשוף יותר לחיידקים, על כן דרוש חיטוי יסודי יותר ומשום כך משתמשים גם בשטיפת ידיים וגם בחיטוי. הדבר נעשה בדרך כלל בשתי דרכים על פי טכניקות ספציפיות לחיטוי ידיים, EN1499 (שטיפת ידיים היגיינית) ו־EN 1500 (חיטוי ידיים היגייני) כדי להבטיח שהידיים יהיו נקיות מחיידקים שיזיקו למטופל.

### חיטוי ידיים המכיל אלכוהול
חומרי חיטוי ידיים המכילים אלכוהול באחוז גבוה (מעל 70%) נפוצים יותר בבתי חולים, מכיוון שהם הורגים יותר חיידקים מאשר חומרי חיטוי המכילים אחוזים נמוכים יותר של אלכוהול. בבתי חולים ומרפאות משתמשים במשחות לחיטוי ידיים המבוססות על אלכוהול באופן נרחב כחלופה לסבוני חיטוי לידיים.

## ראו גם
* רחצת ידיים
* היגיינה
* מטהר אוויר
* טיהור מים

## קישורים חיצוניים
חוזר מנהל רפואה 24/2009- הנחיות להיגניית ידיים במוסדות רפואיים
* 

## הערות שוליים

קטגוריה:חיטוי ועיקור
קטגוריה:היגיינה
קטגוריה:בריאות
קטגוריה:כפות ידיים
הפלינגר (מכונית)

**הפלינגר** (באנגלית: **Haflinger vehicle**) הוא רכב שטח קטן, הנעה כפולה 4x4, מתוצרת יצרנית הרכב האוסטרית **[[שטייר דיימלר פוך]]** אשר יוצרה בין השנים 1959–1974.

סך הכול יוצרו 16,647 יחידות.

דגמי ה"הפלינגר" נרכשו על ידי צבאות: שווייץ, אוסטריה, אוסטרליה, קטנגה, הרפובליקה הדמוקרטית של קונגו, בריטניה, קנדה, וארצות הברית.

עבור אוסטריה וגרמניה יוצר דגם "הפלינגר" בתצורת כבאית.

## תצורות
* דגם פתוח לחלוטין (נהג + 3 נוסעים)
* דגם פתוח מלבד קבינת הנהג
* דגם סגור
* כבאית

## סדרות
* סדרה 1 (תמסורת ידנית - 4 מהירויות)
* סדרה 2 (תמסורת ידנית - 5 מהירויות)
* סדרה AA משוריינת- גוף הדגם מצופה בשריון בעובי 12.7 מ"מ
* "700 AP" (שווק בצפון אמריקה ובארצות הברית,
* "703 AP" (יוצר משנת 1962)
* Polycab: הגוף העליון העשוי פלדה הוחלף אופציונלית עם פיברגלס סגור לחלוטין
* "SchneeWiesel": (באנגלית: Snow Weasel) - הורכבו בדגם צמיגים עמידים לנסיעה בקרח ושלג
* סדרה אשר תוכננה לצבא שווייץ: סדרה 1/2 היברידית עם פגושים ייחודיים, בד, ופרטים אחרים

## תמונות

קובץ:1974 Haflinger 700 AP (24709764223).jpg | "הפלינגר", שנת 1974 דגם "700 AP"
קובץ:Haflinger703AP3.jpg| "הפלינגר", דגם "703AP3"
קובץ:1976-Steyr-PuchHaflingerG-640.jpeg | "הפלינגר"
קובץ:1968SteyrPuchHaflinger.jpg | "הפלינגר", שנת 1968
קובץ:1969 Haflinger Steyr Puch (12404385584).jpg | "הפלינגר", שנת 1969
קובץ:Haflinger-Fire-Vehicle.jpg | "הפלינגר" - כבאית בשרות "Ellmau Fire station" באוסטריה
קובץ: Haflinger.jpg | "הפלינגר" - כבאית בגרמניה
קובץ:Steyr Puch Haflinger 78 trappes 4wheel drive pic2.jpg | "הפלינגר"
קובץ:Haflinger Fahrzeug.JPG | "הפלינגר"
קובץ:Military Steyr Puch Haflinger, 4wheel drive pic8.jpg |"הפלינגר" בשרות צבא שווייץ
קובץ:Military Steyr Puch Haflinger, 4wheel drive pic4.jpg |"הפלינגר" בשרות צבא שווייץ
קובץ:Military Steyr Puch Haflinger, 4wheel drive pic5.jpg |"הפלינגר" בשרות צבא שווייץ
קובץ:Military Steyr Puch Haflinger, 4wheel drive pic6.jpg |"הפלינגר" בשרות צבא שווייץ - מבט לתא הנהג ולוח מחוונים
קובץ:Military Steyr Puch Haflinger, 4wheel drive pic7.jpg |"הפלינגר" בשרות צבא שווייץ


## ראו גם
* שטייר דיימלר פוך
## לקריאה נוספת
* ["הפלינגר" - תמונות](https://www.google.co.il/search?q=Haflinger+(vehicle))&tbm=isch&source=iu&ictx=1&fir=fFbetQUtlnUwuM%253A%252CCYkgBenGRDmFcM%252C_&usg=__ofWDT3WMpIiVp0bsmtZUhTdvkLs%3D&sa=X&ved=0ahUKEwiT6azkisHaAhUD-aQKHaWHBVkQ9QEIRjAE#imgrc=fFbetQUtlnUwuM:)

## קישורים חיצוניים

* 
* 
* 

## הערות שוליים

קטגוריה:רכבי שטח קטנים
קטגוריה:כבאיות
קטגוריה:כלי רכב שהושקו ב-1959
קטגוריה:כלי רכב המיוצרים באוסטריה
קטגוריה:מכוניות מנוע אחורי
קטגוריה:כלי רכב צבאיים
אלבפילהרמוני

ה**אלבפילהרמוני** (בגרמנית: **Elbphilharmonie**; ) הוא אולם קונצרטים השוכן בנמל המבורג שבצפון גרמניה. בניית המבנה, שתוכננה על ידי משרד האדריכלים השווייצרי הרצוג ודה מרון, החלה בשנת 2007. לאחר עיכובים רבים וחריגה ניכרת מהתקציב נחנך המבנה בתחילת 2017.

## תכנון ובנייה
בשנת 2003 הציע אלכסנדר ז'ראר להקים אולם קונצרטים מעל מחסן גדול שהיה בבעלותו בנמל המבורג. אבן הפינה הונחה באפריל 2007 ומועד הסיום נקבע ל-2010. משרד האדריכלים השווייצרי הרצוג ודה מרון היה אחראי לתכנון והתקציב הוערך בכ-240 מיליון אירו. ישוהיסה טויוטה (שהיה אחראי לשיפוץ האקוסטי בהיכל התרבות בתל אביב) הופקד על התכנון האקוסטי.

הבנייה התעכבה וב-2008 הוגשה תוכנית חדשה בעלות של 450 מיליון אירו. בשנת 2010 כאשר הוצאות הבנייה הלכו ותפחו תבעה העיר המבורג את חברת הבנייה, חברי אופוזיציה בסנאט העיר תבעו לחקור את חריגות התקציב ואזרחים הפגינו באתר הבנייה.

ב-2012 הוגשה תוכנית נוספת עם הגדלה בתקציב, וב-2013 העריך ראש עיריית המבורג את עלות המבנה ב-789 מיליון אירו. הבנייה הושלמה לבסוף בשנת 2016.

עלותו הסופית של המבנה מוערכת בכ-865 מיליון אירו. ישוהיסה טויוטה חיפה את האולם בכ-10,000 פאנלים אקוסטיים שעוצבו על ידי אלגוריתם ממוחשב.

ב-11 בינואר 2017 נערך קונצרט הבכורה הרשמי, ומאז הפך האתר לאטרקציה תיירותית. בנוסף למוזיקה קלאסית התקיימו באלבפילהרמוני קונצרטים של אמנים ממגוון ז'אנרים מוזיקליים כמו מרתה ורופוס ויינרייט, סולאנז' נואלס וקייטנו ולוזו.

האלבפילהרמוני הופיע ברשימת 100 האתרים שהכי כדאי לבקר בהם ב-2018 של המגזין "טיים". ביוני 2019 נערך באלבפילהרמוני פסטיבל המציין 10 מיליון מבקרים במקום מאז פתיחתו.

האלבפילהרמוני משמש כמשכן קבע לתזמורת רדיו צפון גרמניה.

## תיאור המבנה
הבניין עומד על מזח בנמל המבורג. מחסן ישן בגובה של שמונה קומות מהווה את בסיסו. המבנה החדש הוא בגובה של 18 קומות נוספות.

לחלק העליון של הבניין גובה משתנה כך שהוא מקבל צורה של גל והוא מצופה זכוכית שהמים משתקפים בה. האולם המרכזי מכיל 2,100 מקומות ישיבה בנויים במדרון תלול ומתפרסים לאורך כל גובהו של המבנה. במבנה אולם נוסף המכיל 550 מקומות ואולם קטן המכיל 170 מקומות שנועד בעיקר לפעילות חינוכית. על גגו של המחסן הישן, בגובה של 37 מטרים, נבנתה פלאזה בה תצפית של 360 מעלות על העיר והנמל.

באגף המזרחי של הבניין שוכן בית מלון בו 244 חדרים וסוויטות. כמו כן ישנן במבנה דירות יוקרה ומספר פאבים ומסעדות.

## קישורים חיצוניים

*  

* תמונות של האלבפילהרמוני

## הערות שוליים

קטגוריה:גרמניה: אולמות קונצרטים
קטגוריה:המבורג: תרבות
קטגוריה:המבורג: מבנים
קטגוריה:מבנים שתכננו הרצוג ודה מרון
היפרטרופיה

**היפרטרופיה** (בעברית: **גדילת יתר** או **הגדלת יתר**) של שריר פירושה העלאת מסת השריר ומתייחסת לגדילת השריר באמצעות הגדלת התאים עצמם ולא כמותם. בסוף התהליך מתהווה שריר גדול יותר.

## חשיבות ההיפרטרופיה של שריר
העלייה במסת השריר חשובה במיוחד לשם שיפור יכולות ספורטיביות, להגברת חילוף החומרים (המכונה "BMR"), לשיפור האסתטיקה הגופנית, לחיזוק השרירים והעצמות, לשינויים הורמונליים חיוביים והפרשת אנדורפינים תוך כדי אימון ואחריו.

## זמן התרחשות ההיפרטרופיה של השריר
העומס המינימלי אשר יש להפעיל על השריר הוא 40% מהיכולת המקסימלית שלו, בעומס נמוך יותר ההיפרטרופיה לא תתרחש.

## יצירת חלבונים בוני שריר
החלבונים הנוצרים משמשים לבניית השריר. סינתזה מוגברת של חלבונים גורמת לתגובת היפרטרופיה שרירית, כלומר עלייה במסת השרירים. לכן, אימונים כבדים המותאמים באופן אישי עשויים להמריץ את סינתזת החלבונים.

חנקן חמצני הוא רכיב המרחיב כלי דם, כמו כן גז זה מסייע להרחבת כלי הדם שבשרירים. מחקרים הראו כי ההורמון IGF-1 מגביר את ניפוח השרירים ואת רמות החנקן החמצני. הגדלת ייצור חנקן חמצני בגוף מרפה תאים אנדותיליים שהייצור שלהם עולה על ידי חומצות האמינו ארגינין וליזין. זה מגביר את זרימת הדם באיברים השונים וברקמות ובכך משפר את זרימת הדם ללב, למוח, לכבד, לכליות ולאברי המין. כמו כן זה עוזר למניעת בעיות הקשורות לוורידים באיברים השונים, משפר את האונות לגברים, מונע הזדקנות מוקדמת, מביא לחידוש כללי של הגוף, לאנרגיה מחודשת וחילוף חומרים תקין, לנורמליזציה של חילוף חומרים, לירידה במשקל, לנורמליזציה של העור והפחתה ברמות הצלוליט.

## מיקסום היפרטרופיה וחלון אנאבולי
החלון האנאבולי נמשך כ-5-6 שעות לאחר אימון, בניגוד ל־30-60 דקות כפי שנחשב בעבר. כמות החלבון האידיאלית לצריכה, לצורך מיקסום היפרטרופיה היא 0.4-0.5 גרם חלבון לקילו מסה רזה. בשקלול היומי, כמות החלבון המומלצת לצריכה, לצורך מיקסום היפרטרופיה היא 1.6-1.7 גרם חלבון לקילו מסה רזה.

כאשר מספר רב של חומצות אמינו חשובות ואף הכרחיות לתהליך בניית השריר, נמצא כי לאוצין היא החומצה ההכרחית ביותר למיקסום ההיפרטרופיה.

## היפרטרופיה בגילים מבוגרים
בגיל מבוגר חלה ירידה ביכולת הגופנית. בגילי 60-70 ישנה ירידה רבה ביכולת הגופנית, במסת השריר וביכולת האירובית. הזנחה ואי ביצוע של אימונים מתאימים משפיעה על ירידה באיכות החיים ובתפקוד היומיומי. ככל שבן אדם מתבגר ישנו יותר קושי להעלאת מסת השריר בשל ירידה ברמת הטסטוסטרון (ההורמון הגברי). אם רוצים להשיג תוצאות בתחום זה, דרושה הקפדה רבה על משתנים, כגון: צריכת חלבון מספקת, מספר אימונים רב בשבוע (לפחות 3) ותזונה נכונה.

## היפרטרופיה של שרירי הלסת
הגורם לתופעת גדילת שרירי הלסת אינו ידוע. כאשר התופעה סימטרית מתייחסים אליה כאל חלק מההתפתחות התקינה של הפנים, אך כאשר התופעה מתרחשת בצד אחד היא נחשבת לפתולוגית. הטיפול היעיל ביותר הוא הזרקת רעל הבוטולינום לשריר מוגדל. הבוטולינום מקטין את מסת השריר על ידי הפחתת פעילותו. השפעת הבוטולינום היא זמנית ויש לחזור על ההזרקה כל מספר חודשים.

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:מערכת השרירים
אלקסלסי

**אלקסלסי** הוא שם משפחה יהודי שקשור בשמה של העיירה קאסלס במחוז לוגו, ספרד. אלקסלי מתועד כשם משפחה יהודי בקרב משפחות שמוצאן בארצות צפון אפריקה.

קטגוריה:שמות משפחה
קטגוריה:שמות משפחה ביהדות ספרד ופורטוגל
קטגוריה:שמות משפחה ביהדות צפון אפריקה
קטגוריה:שמות משפחה טופונימיים
גלקסיית וולף-לונדמרק-מלוט

**גלקסיית ווֹלְף-לוּנְדְמָרְק-מֶלוֹט** (נקראת גם בקיצור בראשי תיבות **גלקסיית WLM**) היא גלקסיה לא-סדורה ננסית שנמצאת בקבוצת הכוכבים לווייתן במרחק של כ-3 מיליון שנות אור ממערכת השמש ושייכת לקבוצה המקומית.

## היסטוריה
הגלקסיה התגלתה ב-15 באוקטובר 1909 על ידי האסטרונום מקס וולף, שתיאר אותה כערפילית מוארכת בעלת מספר "ליבות". בשנת 1926 ציינו האסטרונומים קנוט לונדמרק  ופיליברט ז'אק מלוט  רשימה של ערפיליות שנמצאו בצילומים של שמי הלילה ושלפי מיטב ידיעתם לא מופיעות בשום קטלוג. ביניהן הייתה גם הערפילית שגילה וולף, שתוארה על ידי מלוט כדומה לערפילית ברנרד, שאז כבר היה ידוע שהיא גלקסיה.

## מאפיינים
200px|ממוזער|שמאל|הצביר הכדורי הבודד של גלקסיית וולף-לונדמרק-מלוט
הגלקסיה נמצאת כ-7 מעלות מדרום-מערב לגלקסיית לווייתן הננסית, שהיא הגלקסיה הקרובה ביותר אליה, אך המרחק ביניהן הוא כ-850,000 שנות אור, כך שגלקסיית וולף-לונדמרק-מלוט היא אחת הגלקסיות המבודדות ביותר בקבוצה המקומית.
גודלה הזוויתי של הגלקסיה הוא כ-11.5 דקות קשת שממרחקה שקול לקוטר של למעלה מ-10,000 שנות אור, כך שהיא אחת מהגלקסיות הננסיות הגדולות בקבוצה המקומית. מסתה מוערכת בכ- מסות שמש, כאחוז ממסת שביל החלב, אך מסת הכוכבים הנראים שבה היא רק כ- מסות שמש, כך שכ-98% ממסת הגלקסיה מורכבת מחומר אפל שטיבו אינו ידוע. המתכתיות של כוכבי הגלקסיה אינה אחידה ונראה שיש בה אוכלוסיות כוכבים שונות. כוכבי הגלקסיה הזקנים ביותר הם בני כ-12 מיליארד ומחצית מכוכבי הגלקסיה נוצרו עד לפני 9 מיליארד שנים ולהם מתכתיות נמוכה של כחצי אחוז מזו של השמש. לאחר מכן חלה ירידה ניכרת ביצירה של כוכבים חדשים, אך קצב היצירה שלהם עלה שוב לפני כמיליארד שנים ויש בגלקסיה אוכלוסייה צעירה יחסית של כוכבים שלהם מתכתיות גבוהה יותר של כ-8 אחוז מזו של השמש, אך עדיין נמוכה בהרבה ביחס למתכתיות של כוכבי שביל החלב. את הגלקסיה מקיף צביר כדורי בודד שלו בהירות נראית מדרגה 16 ועוצמת הארה של פי 340,000 מעוצמת ההארה של השמש. נראה שהמתכתיות של כוכבי הצביר נמוכה מהמתכתיות הממוצעת של הגלקסיה ועומדת על 2%-3% מהמתכתיות של השמש.

## קישורים חיצוניים

* 

## הערות שוליים

קטגוריה:קבוצת הכוכבים לווייתן
וולף-לונדמרק-מלוט
וולף-לונדמרק-מלוט
רנה, דוכס אלנסון

**רנה, דוכס אלנסון** (בצרפתית: **René d'Alençon**; 1454 - 1 בנובמבר 1492), היה דוכס אלנסון בין השנים 1478–1492, וסבא רבא של אנרי הרביעי, מלך צרפת.

## ביוגרפיה
שארל נולד ב-1454, לז'אן השני, דוכס אלנסון ולמארי מארמניאק, בתם של ז'אן הרביעי, רוזן ארמניאק ואיזבלה מנווארה, רוזנת ארמניאק. בשנת 1467, בעוד אביו ניהל מרד בעזרת הברטונים, רנה קיבל את המשימה להגן על אלנסון, אבל ההתנהגות הגסה של חיל המצב בברטאן קוממה עליהם את הבורגנים של העיר, ובעקבות כך העביר רנה את העיר לתמוך בלואי האחד עשר, מלך צרפת. בשנת 1476 מת אביו, ובשנת 1478 קיבל רנה את תאריו ונחלותיו של אביו שהופקעו על ידי לואי האחד עשר.

בעקבות כניסתו לחובות ולדיכאון, התמרד רנה בלואי האחד עשר, ועל כך נכלא ב-23 בפברואר 1483, ושהה בכלא עד לאחר ששארל השמיני, מלך צרפת וחנן אותו. בהמשך השתתף רנה במלחמה המשוגעת, אולם שארל השמיני חנן אתו. ב-1 בנובמבר 1492 מת רנה באלנסון, ובנו שארל הרביעי, דוכס אלנסון ירש את תאריו.

## משפחתו
בתחילה התחתן רנה עם מרגריט ד'ארקור, בתו של גיום ד'ארקור, רוזן טנקרוויל, אולם היא מתה בשנת 1488 ללא ילדים.

ב-14 במאי 1488 התחתן רנה עם מרגריט מלורן, בתם של פרי השני, רוזן וודמון ויולנד, דוכסית אנז'ו, ממנה נולדו לו 3 ילדים:
* שארל הרביעי, דוכס אלנסון (1489–1525), התחתן עם מרגריט מאנגולם
* פרנסואז ד'אלנסון (1490–1550), התחתנה עם פרנסואה השני, דוכס לונגוויל, ולאחריו התחתנה עם שארל, דוכס ונדום
* אן ד'אלנסון (1492–1562), התחתנה עם גוליילמו התשיעי, מרקיז מונטפראט

בנוסף היו לרנה גם כמה ילדים לא חוקיים:
* שארל דה קני (לא ידוע–1545)
* מרגריט, התחתנה עם ז'אק דה בואסיגיון, ולאחריו התחתנה עם אנרי דה בורנל
* ז'קלין, התחתנה עם ז'יל דה אורמס

## אילן יוחסין

## קישורים חיצוניים
* רנה, דוכס אלנסון

קטגוריה:בית ולואה
קטגוריה:ילידי 1454
קטגוריה:נפטרים ב-1492
יהודאי

קטגוריה:שמות פרטיים עבריים לגברים
קטגוריה:שמות משפחה עבריים
יחסי דרום אפריקה – זימבבואה

**יחס דרום אפריקה–זימבבואה** הם היחסים הדו צדדיים שבין **[[רפובליקת דרום אפריקה]]** לבין **[[זימבבואה|רפובליקת זימבבואה]]**.

## היסטוריה
בין המדינות היה מתח גבוה מאז 1965, כאשר דרום אפריקה תמכה במדינת רודזיה והתנגדה לעצמאותה של זימבבואה. דרום אפריקה אף סייעה למשטר רודזיה בראשותו של ראש הממשלה איאן סמית במשך כמעט 14 שנים.

היחסים בין שתי המדינות החלו להשתפר מ-1990, לאחר ששחררה את מנדלה מהכלא ודרום אפריקה עברה לרפורמה חוקתית. באותה תקופה, התקיימו מספר מפגשים בין השרים בנושאי הסחר וההובלה. נשיא דרום אפריקה, דה קלרק, נשיא זימבבואה,מוגאבה ונשיא בוצואנה, קואט מאסירה, נפגשו על מנת למצוא פתרון למרד הצבאי בלסוטו. היחסים בין שתי המדינות אף השתפרו משמעותית לאחר סיום האפרטהייד. בדצמבר 1993, נפגשו לראשונה שרי החוץ של שתי המדינות, במהלך המפגש, השרים דנו בדרכים על מנת לשפר את היחסים בין שתי המדינות.

בנובמבר 1995, בטקס שבו נכחו הנשיאים מנדלה ומוגאבה, נפתח גשר חדש המקשר בין המדינות מעבר לנהר לימפופו.

## יחסים כלכליים
בשנת 2016, סך היקף הסחר של שתי המדינות הגיע ל-2 מיליארד דולר בעוד שכמעט 2 מיליארד דולר הם ייצוא דרום אפריקאי . הייצוא העיקרי של דרום אפריקה הוא שמנים, מוצרי זיקוק, ברזל ופלדה, פלסטיק, כורים גרעיניים, דודים ועוד. הייצוא העיקרי של זימבבואה הוא מוצרי מזון.

## ייצוג

* דרום אפריקה מיוצגת בזמביה בהרארה.
* זימבבואה מיוצגת בדרום אפריקה על ידי שגרירות בפרטוריה קונסוליה כללית ביוהנסבורג.

## הערות שוליים

קטגוריה:ערכים ללא קטגוריות פיזיות - יחסי חוץ
נערי שובה אלי

**נערי שובה אלי** הוא אלבום הבכורה של הזמרת הישראלית מרגלית צנעני. הוא יצא לאור ביום הולדתה של צנעני, 19 בדצמבר 1986 בהוצאת חברת התקליטים האחים ראובני, שהוציאה במשך כעשור את מרבית שיריה ואלבומיה. את האלבום הפיק ניסים בן חיים ובו נכללים מגוון שירים, ביניהם גרסה בשפה העברית לשיר "La Nave del Olvido".

בנערי שובה אלי נכללו הלהיטים "נערי שובה אלי", "עלם חמודות", ו"רוברטו".

## רקע והפקה
האלבום הוקלט בין השנים 1985 ל-1986, ויצא לאור בהוצאת חברת התקליטים האחים ראובני. את מרבית שירי האלבום כתבו דני שושן, ושלמה כישור. האלבום הכיל חידוש ל"הכל בגלל האהבה", שבוצע במקור על ידי שלישיית גשר הירקון באמצע שנות ה-60.

באלבום נכלל אחד מלהיטיה הגדולים ביותר של צנעני, הנושא את שמו, "נערי שובה אלי", שאותו כתב והלחין דני שושן. במרוצת השנים יצאו לשיר עשרות גרסאות כיסוי.

השיר "עלם חמודות", זכה לגרסה מחודשת של צנעני ביחד עם זהבה בן, בשנת 2014.

## רשימת רצועות

## קרדיטים
* עיבודים וניהול מוזיקלי: חיים חדד
* קלידים: חיים חדד
* תופים: איקי לוי ויגל כוכבי
* גיטרה בס: יוסי מנחם ואריה ברקוביץ'
* גיטרה ליווי: שמוליק בודגוב וחיים רומנו
* גיטרה 'מזרחית': יהודה קיסר, משה בן-משה ('בן-מוש')
* בוזוקי: אריס נחום
* סקסופונים: פטר ורטהיימר
* הוקלט באולפני "קיסר" – רחוב הקונגרס 5 תל אביב
* טכנאי הקלטה ומיקס: יהודה קיסר ומוני ארנון

## קישורים חיצוניים

## הערות שוליים

קטגוריה:אלבומי בכורה מ-1986
קטגוריה:אלבומי מרגלית צנעני
קטגוריה:אלבומים בעברית
קטגוריה:אלבומים שהופקו על ידי ניסים בן חיים
קטגוריה:אלבומי חברת האחים ראובני
קאן-סור-מר

**קאן-סור-מר** (בצרפתית: **Cagnes-sur-Mer**) היא עיר קייט בדרום צרפת הממוקמת על חוף הים התיכון, בין ניס לבין קאן, ומהווה חלק מהמטרופולין של ניס. העיר ידועה בזכות טיילת החוף שלה, מוזיאון רנואר, הרובע העתיק וההיפודרום.

העיר נקראת על שם נהר קאנייה החוצה אותה ונשפך לים בתחומה.

## רובעי העיר
קאנייה סור מר מורכבת ממספר רבעים שבעבר היו יישובים נפרדים ובמהלך השנים התחברו זה לזה.
### העיר העתיקה
רובע לה או דה קאניה (Le Haut-de-Cangese) הנמצא על גבעה מעל מרכז העיר הוא הרובע העתיק של העיר המתייחד ברחובותיו הצרים והמפותלים. בפסגת הגבעה נמצאת טירת נסיכי בית גרימלדי.

### העיר החדשה
העיר החדשה שהיא מרכז העיר משתרעת על המישור שבין הגבעה של רובע לה או דה קאניה לבין רובע החוף.
### רובע החוף
לה קרוס דה קאנייה (Le Cros de Cagnes) הוא הרובע הגובל בים. לאורכו משתרעת טיילת החוף. בקצהו נמצא נמל הדייגים. הרובע מופרד משאר חלקי העיר על ידי הכביש המהיר ומסילת הרכת המחברות את ניס עם קאן.

## אתרי העיר
* טיילת החוף באורך 4 קילומטר, בימי שבת מתקיים בה שוק ציירים.
* הרובע העתיק (או דה קאניה Haut-de-Canges) רובע קטן מוקף חומה, המטפס על גבעה תלולה בצפון העיר.
* לה קולט (Les Collettes), האחוזה שהייתה שייכת לצייר רנואר. בית מגורי הצייר משמש כיום מוזיאון בו מוצגות עבודות שלו ומזכרות אישיות ומשפחתיות.
* טירת נסיכי בית גרימלדי, שהוקמה כמבצר ב-1309 על ידי רנייה גרימלדי ומשמשת כיום כמוזיאון לאמנות.

## אנשים מפורסמים
בנוסף לרנואר פעלו בעיר: הסופרת נדין גורדימר, הצייר איב קליין, נגן הג'אז ג'ו לואיס, הזמר מרסל מולודז'י.

## קישורים חיצוניים

* 
* מדריך תיירות רשמי 
* קאנייה סור מר  באתר "מגלים" 
* רנואר בקאנייה סור מר, האתר של אלינער ברקת

קטגוריה:פרובאנס-אלפ-קוט ד'אזור: ערים
אריק אליאס

**אריק אליאס רבינוביץ**' (בספרדית: **Erick Elías Rabinovitz**; נולד ב-23 ביוני 1980) הוא שחקן ודוגמן מקסיקני-יהודי.

## ביוגרפיה
אליאס נולד ב-23 ביוני 1980 בגוודלחרה, חליסקו, מקסיקו, בנם של אדריכלים יהודים, ססיליה רבינוביץ' וריקרדו אליאס פסח. יש לו אח בשם אלקסיס אליאס. הוא למד אומנויות ועיצוב תעשייתי. 

## קריירה
בשנת 2003 השתתף בתוכנית המציאות "Protagonistas de novela" בערוץ טלמונדו האמריקאי, שם הגיע למקום השני.

בשנת 2007 השתתף בטלנובלה מבית טלמונדו, "זורו: החרב והוורד" בתפקיד רנזו שם שיחק לצידה של מרלן פבלה. באותה שנה מאוחר יותר השתתף גם בטלנובלה "Tormenta en el paraíso" בתפקיד ניקולס.

בשנת 2008 השתתף בטלנובלה "En nombre del amor" בתפקיד גבריאל. בשנת 2010 שיחק בתפקיד ראשי של דריו אלארקון בטלנובלה "Niña de mi corazón" של רשת טלוויסה. 

בשנים 2012–2013 שיחק את דמותו של רוחליו בטלנובלה "Porque el amor manda" לצד פרננדו קולונגה.

כמו כן בשנת 2014 שיחק בטלנובלה "גוון התשוקה" את דמותו של מרסלו.

בשנת 2016 כיכב אליאס בתפקיד ראשי בטלנובלה התקופתית "מלון הסודות" שם גילם את דמותו של חוליו.

בשנת 2020 שיחק בסדרה האמריקאית "100 días para enamorarnos" בתפקיד של פלטארקו קואסטה. הסדרה מבוססת על טלנובלה ארגנטינאית באותו השם משנת 2018. 

בשנת 2022 גילם את אחת הדמויות הראשיות בסדרת הדרמה קומית הספרדית "Días mejores" אשר הוקרנה בבכורה באמזון פריים וידאו ולאחר מכן בארצות הברית שודרה בשירות הזרמת המדיה פרמאונט+.

בשנת 2023 שיחק אליאס בתפקיד ראשי בסרט הקומדיה הרומנטית "Quiero Tu Vida" בהפקה של סלמה הייק שם גילם דיפלומט המתגורר בלונדון.

בשנת 2024 שיחק בתור אפראין בסדרת הדרמה "אחיות לנקמה" של שירות הזרמת המדיה "נטפליקס". שיחק באותה שנה בסדרה נוספת של נטפליקס, "התאונה" (אנ') שם גילם את דמותו של פביאן.

## חיים אישיים
בשנת 2010 התחתן אליאס בחתונה יהודית עם קרלה גווינדי ולהם שתי בנות פנלופה אליאס גווינדי נולדה ב-2011 ואוליביה אליאס גווינדי נולדה ב-2013

בשנת 2015 היגר אליאס עם משפחתו לארצות הברית עקב המצב הביטחוני במקסיקו.

## פילמוגרפיה

### קולנוע

### טלוויזיה

## קישורים חיצוניים

קטגוריה:שחקני קולנוע וטלוויזיה מקסיקנים
קטגוריה:יהודים מקסיקנים
קטגוריה:דוגמנים מקסיקנים
קטגוריה:מהגרים ממקסיקו לארצות הברית
קטגוריה:שחקני קולנוע וטלוויזיה יהודים
קטגוריה:מקסיקנים שנולדו ב-1980
קרלוטה מסבויה

**קרלוטה מסבויה** (באיטלקית: **Carlotta di Savoia**; 11 בנובמבר 1441 – 1 בדצמבר 1483), הייתה מלכת צרפת ואשתו של לואי האחד עשר, מלך צרפת.

## ביוגרפיה
קרלוטה נולדה ב-11 בנובמבר 1441 בשאמברי, ללודוביקו, דוכס סבויה ולאן מקפריסין, בתם של יאנוס, מלך קפריסין ושארלוט דה בורבון-לה מארקה. בשנת 1443 אירסו אותה עם פרידריך מסקסוניה, בנו של פרידריך השני, הנסיך הבוחר מסקסוניה, אולם האירוסין בוטלו כעבור זמן קצר. ב-14 בפברואר 1451 התחתנה קרלוטה עם לואי, דופן צרפת, ממנו נולדו לה 8 ילדים.

בשנת 1461 מת חמיה שארל השביעי, מלך צרפת, ובעלה עלה לשלטון במקומו כלואי האחד עשר, מלך צרפת. לאחר שעלה לכס המלוכה של צרפת, נטש לואי את קרלוטה בבורגונדי, תלויה לחלוטין בסיועה של איזבל מבורבון. בתקופת שלטונו התרחק לואי מקרלוטה, והותירה מבודדת בטירת אמבואז עם אחיותיה, תוך שהיא מפקחת על גידול ילדיה. ב-30 באוגוסט 1483 מת בעלה לואי האחד עשר, ובנה שארל השמיני, מלך צרפת עלה לשלטון במקומו, וב-1 בדצמבר אותה שנה מתה אף קרלוטה באמבואז.

## משפחתה
ב-14 בפברואר 1451 התחתנה קרלוטה עם לואי האחד עשר, מלך צרפת, ממנו נולדו לה 8 ילדים:
* לואי (1458–1460)
* ז'ואקים (1459)
* לואיז (1460)
* אן (1461–1522), התחתנה עם פייר השני, דוכס בורבון
* ז'אן (1464–1505), התחתנה עם לואי השנים עשר, מלך צרפת
* פרנסואה (1466)
* שארל (1470–1498), התחתן עם אן, דוכסית ברטאן
* פרנסואה (1472–1473)

## אילן יוחסין

## קישורים חיצוניים

* 

קטגוריה:בית סבויה
קטגוריה:נשות מלכים צרפתים
קטגוריה:מלכות רעיות מהמאה ה-15
קטגוריה:ילידי 1441
קטגוריה:נפטרים ב-1483
צרינג טובגה

ליונפו **צרינג טובגֵה** (בדזונגקה: **ཚེ་རིང་སྟོབས་རྒྱས།**, באנגלית: **Tshering Tobgay**, נולד ב-19 בספטמבר 1965) הוא פוליטיקאי ואקולוג בהוטני, המכהן כראש ממשלת ממלכת בהוטן החל מ-28 בינואר 2024. הוא כיהן בתפקיד זה גם בשנים 2013–2018. הוא מנהיג המפלגה הדמוקרטית של בהוטן. בשנים 2008–2013 היה יושב ראש האופוזיציה באספה הלאומית של ארצו.
טובגה הוא מהנדס מכונות ואיש מנהלה בהכשרתו.

## ביוגרפיה
### ילדות וצעירות
טובגה נולד במשפחה בת שישה ילדים. אביו היה אחד הלוחמים הראשונים בצבא המלכותי הבהוטני. אמו השתתפה במיזם בניית הכביש הראשון שחיבר את בהוטן עם הודו.
טובגה למד בפנימייה התיכונית ד"ר גרהם בקלימפונג בהודו, בהרי הימלאיה המזרחיים.
בשנת 1990 בעזרת מלגה מטעם האו"ם הוא סיים תואר ראשון בהנדסת מכונות בבית הספר להנדסה סוונסון של אוניברסיטת פיטסבורג בארצות הברית. בהמשך סיים תואר שני במנהל ציבורי בבית הספר למנהל על שם ג'ון פ. קנדי באוניברסיטת הרווארד.

### התחלת הקריירה
בשנים 1991–1999 עבד באגף לחינוך מקצועי וטכני במחלקת החינוך הבהוטנית.
בשנים 1999–2003 הוא הקים וניהל את הרשות הלאומית להכשרה טכנית.
בשנים 2003–2007 פעל טובגה במנהל מחלקת משאבי אנוש של המשרד לעבודה ולמשאבי אנוש של בהוטן.

### פעילותו הפוליטית
הוא התפטר בפברואר 2007 ונכנס לפוליטיקה מתוך כוונה להשתמש בכישוריו למען יישום המדיניות החדשה בממלכה, אחרי שב-2008 השכין בה המלך ג'יגמה קיזר נאמגייל ואנגצ'וקן משטר דמוקרטי תחת מונרכיה חוקתית.
הוא נמנה עם מייסדי המפלגה הדמוקרטית של בהוטן ורשם אותה כמפלגה הפוליטית הרשמית הראשונה. באספה הלאומית בבחירות משנת 2008 השיגה המפלגה רק שני מושבים, כשטובגה נבחר באחד מהם. ב-2009 עם התפטרות מנהיג המפלגה הדמוקרטית, סנגאי נגדופ, ירש טובגה את תפקידיו.
אחרי הבחירות משנת 2013 נבחר טובגה לראש ממשלת בהוטן בבחירות חשאיות.
במערכת הבחירות התמקד בשיפור רמת החיים של החקלאים, הבטיח לצייד את הכפרים במכונות חקלאיות וכלי רכב חיוניים ולהקים צי הצלה של שני מסוקים. הוא הבטיח לשקם את כלכלת המדינה, לשפר את מערכת החינוך ולחזק את הרשויות המקומיות.
בכניסה לתפקיד תיאר את אתגרי ממשלתו: חובות המדינה, משבר המטבע עם המחסור ברופיות הודיות, האבטלה והעלייה בשחיתות. טובגה המשיך לדגול במדיניות ארצו לטיפוח מדד האושר הלאומי הגולמי.

## פרסים ואותות הוקרה
*2008 - הצעיף לונגמאר הכתום מידי מלך בהוטן
*2014 - הצעיף לונגמאר האדום מידי מלך בהוטן

## קישורים חיצוניים

* 

* במגזין דיפלומט
* קואנסל חדשות

קטגוריה:בהוטנים
קטגוריה:ראשי ממשלות
קטגוריה:בוגרי אוניברסיטת פיטסבורג
קטגוריה:ילידי 1965
קטגוריה:בוגרי בית הספר לממשל באוניברסיטת הרווארד
דרורה דרורית

**דרורה דרורית-מאירי** (1923 – 17 במרץ 2016) הייתה זמרת אופרה סופרן קולורטורה ישראלית שפעלה בעיקר בשנות ה-40 וה-50 באופרה ובתיאטראות המוזיקליים לי-לה-לו ודו-רה-מי.

## ביוגרפיה
דרורה דרורית נולדה בשנת 1923 בוורשה בירת פולין, אחת מחמש בנותיהן של מלכה ומשה גרינברג. בשנת 1932, כשהייתה בת תשע, עלתה המשפחה לארץ ישראל והשתקעה בתל אביב, ברחוב שינקין 71 פינת ביל"ו. דרורית אהבה לשיר מילדותה. בסוף 1948 הכירה את יעקב (יָשָה) מאירי-קנטורשצ'יק, שהיה לבן-זוגה ולימים לבעלה ואם בתה.

את דרכה כזמרת החלה בראשית שנות ה-40, בטרם מלאו לה עשרים. ב-1944 הופיעה לראשונה באופרה הארצישראלית העממית (להקת האופרה היחידה שפעלה אז בארץ), ב"כרמן", בתפקיד משני של חברתה של כרמן, פְרַסקיטה. במלחמת העצמאות הופיעה בפני חיילי צה"ל.
בסוף שנות ה-40 ובמחצית הראשונה של שנות ה-50 הופיעה במסגרת האופרה הישראלית בהפקות של "פְרָה דיאבולו", "שמשון ודלילה", "כרמן", "סיפורי הופמן" (בתפקיד הבובה אולימפיה), "העטלף", "חוֹבַנשצ'ינה" ו"לה בוהם".
בשנת 1956 הצטרפה לתיאטרון המוזיקלי דו-רה-מי, ובו הופיע בהצגה "אבא שלי" (תרגום עברי ל"הזיקוקים" ) בתפקיד הקרקסנית ואשת בעל הקרקס הצרפתייה, אידוּנָה. בתפקיד זה זכתה לשבח המבקרים: אמיל פוירשטיין מ"הצופה" כתב כי ביצועה של דרורית עשה את "הרושם החזק ביותר של הערב [...] היא מעצבת דמות אחידה, שלמה ומצטיינת בחוש מידה מובהק", ואוליה זילברמן מ"על המשמר" סברה כי היא "מצוינת" ובעלת "כוח אופריטי מצוין, בעלת חן אישי, חופש תנועה, מזג סוער".

כמו כן, הופיעה בזמרה ברדיו ובמסגרות שונות ברחבי ארץ, כשמלווה הקבוע הוא בעלה, שהיה פסנתרן ג'אז וקלאסי. במשך כשנה הופיעו השניים יחד בתוכנית טלוויזיה קבועה בפמגוסטה שבקפריסין.

תקופה ארוכה למדה זמרה במילאנו שבאיטליה.
בשנים 1963–1965 למדה הנהלת חשבונות, ועסקה במקצוע במקביל להופעותיה. לימים הייתה לסמנכ"לית מורשית חתימה בבנק אוצר החייל.

באמצע שנות ה-60 החלה להתנדב באיגוד הארצי של אמני הבמה, המוזיקה והמחול שבראשות המזכיר ד"ר וילי שור. השניים היו לבני זוג עד מותו.

דרורה דרורית נפטרה בשנת 2016 ממחלה קשה, בגיל 92.

בתה של דרורית, אירית מאירי, היא שחקנית וזמרת.

## קישורים חיצוניים

* אירית מאירי, דרורה דרורית מאירי, זמרת אופרה סופרן קולרטורה ישראלית (1923-2016), בבלוג "חיים ואנשים", 21 באפריל 2018
*  

## הערות שוליים

קטגוריה:זמרות ישראליות
קטגוריה:זמרים ישראלים
קטגוריה:זמרות אופרה ישראליות
קטגוריה:ישראליות ילידות פולין
קטגוריה:ישראלים ילידי פולין
קטגוריה:נשות העלייה החמישית
קטגוריה:אנשי העלייה החמישית
]
קטגוריה:נשים הקבורות בבית הקברות ירקון
קטגוריה:ישראליות שנולדו ב-1923
קטגוריה:ישראלים שנולדו ב-1923
קטגוריה:ישראליות שנפטרו ב-2016
קטגוריה:ישראלים שנפטרו ב-2016
מארי מבורגונדי, דוכסית סבויה

**מארי מבורגונדי, דוכסית סבויה** (בצרפתית: **Marie de Bourgogne**; ספטמבר 1386 - 8 באוקטובר 1422), הייתה בתו של פיליפ השני, דוכס בורגונדיה, ואשתו של אמדאו השמיני, דוכס סבויה.

## ביוגרפיה
מארי נולדה בספטמבר 1386 בדיז'ון, לפיליפ השני, דוכס בורגונדיה ולמרגריט השלישית, רוזנת פלנדריה, בתם של לואי השני, רוזן פלנדריה ומרגרט מבראבאנט, רוזנת פלנדריה. ב-30 באוקטובר 1401 התחתנה מארי עם אמדאו השמיני, רוזן סבויה, ממנו נולדו לה 9 ילדים. בשנת 1416 העלה זיגיסמונד, קיסר האימפריה הרומית הקדושה את אמדאו למעמד של דוכס, ובשנת 1418 איחד אמדאו את כל נחלות בית סבויה לאחר מותו של לודוביקו מסבויה-אכאיה. ב-8 באוקטובר 1422 מתה מארי בתונון-לה-בן, והיא בת 36 שנים.

לאחר מות מארי הקים אמדאו את מסדר סנטי מאוריציו ולצארו יחד עם 6 אבירים אחרים, וחי עמם בהתבודדות בקסטלו די ריפאליה על יד ז'נבה. בשנת 1439 נבחר אמדאו על ידי ועידת בזל לאנטי-אפיפיור בשם **פליקס החמישי** לאאוגניוס הרביעי, ובעקבות כך מסר אמדאו את דוכסות סבויה לבנם לודוביקו, דוכס סבויה. אמדאו כיהן כאפיפיור עד לאפריל 1449, וב-7 בינואר 1451 הוא מת בקסטלו די ריפאליה.

## משפחתה
ב-30 באוקטובר 1401 התחתנה מארי עם אמדאו השמיני, דוכס סבויה, ממנו נולדו לה 9 ילדים:
* מרגריטה מסבויה (1405–1418).
* אנטוניו מסבויה (1407).
* אנטוניו מסבויה (1408).
* מריה מסבויה, דוכסית מילאנו (1411–1469), התחתנה עם פיליפו מריה ויסקונטי, דוכס מילאנו.
* אמדאו, נסיך פיימונטה (1412–1431).
* לודוביקו, דוכס סבויה (1413–1465).
* בונה מסבויה (1415–1430).
* אוגו מסבויה (1415–1439).
* פיליפו, רוזן ז'נבה (1417–1444).
*מרגריטה מסבויה, דוכסית אנז'ו (1420–1479), התחתנה עם לואיג'י השלישי, מלך נאפולי, ולאחריו התחתנה עם לודוויג הרביעי, הנסיך הבוחר מפפאלץ, ולאחריו התחתנה עם אולריך החמישי, רוזן וירטמברג.

## אילן יוחסין

## קישורים חיצוניים

קטגוריה:בית ולואה
קטגוריה:נשות אצולה במאה ה-14
קטגוריה:נשות אצולה במאה ה-15
קטגוריה:ילידי 1386
קטגוריה:נפטרים ב-1422
ויטבסק (כדורגל)

**ויטבסק** (בבלארוסית: **ФК Віцебск**) הוא מועדון כדורגל בלארוסי מהעיר ויטבסק. נוסד בשנת 1960 ומתמודד בליגת העל הבלארוסית. התואר היחיד שלו הוא זכייה בגביע הבלארוסי בעונת 1998.

## שמות המועדון

## ויטבסק במפעלים האירופיים

## תארים
* הליגה הבלארוסית הראשונה:
** **זכייה (1):** 2003
* הגביע הבלארוסי:
** **זכייה (1):** 1998

## קישורים חיצוניים
* 

*
קטגוריה:קבוצות כדורגל בלארוסיות
קטגוריה:קבוצות כדורגל סובייטיות
קטגוריה:קבוצות כדורגל שהוקמו ב-1960
דאגמאר לואיז, נסיכת דנמרק

**דאגמאר לואיז אליזבת, נסיכת דנמרק** (בדנית: **Prinsesse Louise Elisabeth at Danmark**; 23 במאי 1890 – 11 באוקטובר 1961), הייתה בתו של פרדריק השמיני, מלך דנמרק.

## ביוגרפיה
דאגמאר נולדה ב-23 במאי 1890 בארמון שרלוטנלונד, קופנהגן, לפרדריק, נסיך הכתר של דנמרק, בנו הבכור של כריסטיאן התשיעי, מלך דנמרק, וללוביסה, נסיכת שוודיה, בתם של קרל החמישה עשר, מלך שוודיה ולואיזה, נסיכת הולנד, והיא נקראה על שם דודתה הקיסרית דאגמאר, נסיכת דנמרק (מריה פיודורובנה), אשתו של אלכסנדר השלישי, קיסר רוסיה. בשנת 1906 מת סבה כריסטיאן התשיעי, ואביה עלה לשלטון במקומו.

ב-23 בנובמבר 1922 התחתנה דאגמאר עם יורגן קסטנסקולד, שהיה ממשפחת אצולה דנית ותיקה, שהייתה נאמנה לבית המלוכה במשך דורות, ונולדו להם 5 ילדים. ב-11 באוקטובר 1961 מתה דאגמאר בקונגסטדלונד, ובעת מותה הייתה הילדה האחרונה של פרדריק השמיני, מלך דנמרק שנותרה בחיים.

## משפחתה
ב-23 בנובמבר 1922 התחתנה דאגמאר עם יורגן קסטנסקולד, ממנו נולדו לה 5 ילדים:
* קרל קסטנסקולד (1923–2006)
* כריסטיאן קסטנסקולד (נולד ב-1926)
* יורגן קסטנסקולד (1928–1964)
* דאגמאר קסטנסקולד (1930–2013)
* כריסטיאן פרדריק קסטנסקולד (1931–1937)

## אילן יוחסין

## קישורים חיצוניים

* 

קטגוריה:נסיכות דניות
קטגוריה:בית שלזוויג-הולשטיין-זונדרבורג-גליקסבורג
קטגוריה:ילידות 1890
קטגוריה:נפטרות ב-1961
קארל ארנסט

**קארל גוסטב ארנסט** (בגרמנית: **Karl Gustav Ernst**;1 בספטמבר 1904 - 30 ביוני 1934) היה קצין גרמני באס אה בעל דרגת גרופנפיהרר, בתחילת שנת 1933 עמד בראש מטה הארגון בברלין. לפני שהצטרף למפלגה הנאצית עבד בתור נער מעלית בבית מלון וכשומר במועדון לילה הומוסקסואלי.

## השריפה ברייכסטאג
יש הטוענים כי היה זה ארנסט, יחד עם מספר שותפיו מהאס אה, שיצא מפתח סודי במבנה והבעיר את הרייכסטאג בליל ה-27 בפברואר 1933. אין הוכחה ישירה לכך: הנס ברנד גיזביוס האשים את גבלס בתכנון ההצתה, רודולף דילס הצהיר שגרינג ידע איך ומתי האש אמורה להתלקח ואילו פרנץ האלדר אמר שהוא שמע את גרינג לוקח אחריות על המעשה. אולם, איאן קרשו, היסטוריון בריטי, ציין שמרבית ההיסטוריונים אוחזים בדעה כי מרינוס ואן דר לובה ההולנדי הוא זה שהצית את הרייכסטאג.

## ליל הסכינים הארוכות
ב-30 ביוני 1934 נישא, ותכנן לנסוע מברמן למדיירה לירח דבש. ארנסט רהם, מנהיג האס אה, אשר ידועה הייתה כוונתו לחולל מהפכה סוציאליסטית ברייך השלישי שתתפוס את מקומם של הכוחות השמרנים בעסקים ובממשלה. מחשש שהאס אה יתמזג עם הרייכסווהר ויהיה לארגון הצבאי החזק והגדול ביותר בגרמניה, קצינים ובכירים בצבא הגרמני ובקריגסמרינה ביקשו לחסלו. אדולף היטלר החל בהשמדת האס האה במאורע שנודע כליל הסכינים הארוכות. הטיהור נמשך עד ה-2 ביולי.

ארנסט נעצר בברמרהאפן יחד עם אשתו וחברו מרטין קירשבאום, בבואו לצאת מן המדינה לירח הדבש באונייה. לאחר מכן הוא הועבר לידי יחידת הקומנדו של האס אס בפיקודו של קורט גילדיש, הוטס בחזרה לברלין, נלקח לצריפי דיוויזיית האס אס לייבשטנדרטה והוצא להורג בידי כיתת יורים בשעות הערב של ה-30 ביוני. לפי רישומי הגסטפו, ארנסט היה אחד מ-14 גרמנים שהוצאו להורג על ידי הלייבשטנדרטה של היטלר.

## קישורים חיצוניים

## הערות שוליים

קטגוריה:להט"בים נאצים
קטגוריה:נאצים
קטגוריה:קורבנות ליל הסכינים הארוכות
קטגוריה:גרמנים שנולדו ב-1904
קטגוריה:גרמנים שנפטרו ב-1934
תירה, נסיכת דנמרק (1880–1945)

**תירה, נסיכת דנמרק** (בדנית: **Prinsesse Thyra at Danmark**; 14 במרץ 1880 – 2 בנובמבר 1945), הייתה בתו של פרדריק השמיני, מלך דנמרק.

## ביוגרפיה
תירה נולדה ב-14 במרץ 1880 בארמון שרלוטנלונד, קופנהגן, לפרדריק, נסיך הכתר של דנמרק, בנו הבכור של כריסטיאן התשיעי, מלך דנמרק, וללוביסה, נסיכת שוודיה, בתם של קרל החמישה עשר, מלך שוודיה ולואיזה, נסיכת הולנד, והיא נקראה על שם דודתה תירה, נסיכת דנמרק, אשתו של ארנסט אוגוסט, נסיך הכתר של הנובר. בשנת 1906 מת סבה כריסטיאן התשיעי, ואביה עלה לשלטון במקומו.

בצעירותה ניהלה תירה רומן עם רופא החצר נילס אילסו, אולם כשהתגלה הדבר הוא הורחק מיידית מהארמון. תירה נותרה רווקה כל ימיה, ואף לא מילאה תפקידים משמעותיים בחצר המלוכה, וב-2 בנובמבר 1945 היא מתה בקופנהגן.

## אילן יוחסין

## קישורים חיצוניים

* 

קטגוריה:נסיכות דניות
קטגוריה:בית שלזוויג-הולשטיין-זונדרבורג-גליקסבורג
קטגוריה:ילידות 1880
קטגוריה:נפטרות ב-1945
גוסטב, נסיך דנמרק

**גוסטב, נסיך דנמרק** (בדנית: **Prins Gustav at Danmark**; 4 במרץ 1887 – 5 באוקטובר 1944), היה בנו של פרדריק השמיני, מלך דנמרק.

## ביוגרפיה
גוסטב נולד ב-4 במרץ 1887 בארמון שרלוטנלונד, קופנהגן, לפרדריק, נסיך הכתר של דנמרק, בנו הבכור של כריסטיאן התשיעי, מלך דנמרק, וללוביסה, נסיכת שוודיה, בתם של קרל החמישה עשר, מלך שוודיה ולואיזה, נסיכת הולנד. בשנת 1906 מת סבו כריסטיאן התשיעי, ואביו עלה לשלטון במקומו.

בשנת 1935 היה גוסטב סנדקו של אלכסנדר פון שאלבורג, בנו של כריסטיאן פרדריק פון שאלבורג, יחד עם בת דודתו אולגה אלכסנדרובנה, הנסיכה הגדולה של רוסיה ובעלה ניקולאי קוליקובסקי. גוסטב נותר רווק כל חייו, וב-5 באוקטובר 1944 הוא מת בקופנהגן.

## אילן יוחסין

## קישורים חיצוניים

* 

קטגוריה:נסיכים דנים
קטגוריה:בית שלזוויג-הולשטיין-זונדרבורג-גליקסבורג
קטגוריה:ילידי 1887
קטגוריה:דנים שנפטרו ב-1944